ΣΤΑ ΠΡΟΗΓΟΥΜΕΝΑ ΕΠΕΙΣΟΔΙΑ
Έχει μωρά.
Βοηθήστε τη, σας παρακαλώ!
Αγάπη μου, λυπάμαι, πέθανε.
Όχι! Μην το πάρεις αυτό! Δεν είναι για σένα!
Έχουν χαθεί σκάφη στον Δακτύλιο;
Οι Αρειανοί είχαν κάποια σκάφη με τα οποία χάθηκε η επαφή.
-Θα μου δώσεις αυτό το υλικό; -Θα το φροντίσω.
Θέλω να σου αναθέσω μια δουλειά.
Θέλω να δει η Ζώνη τι μας κάνει.
Να τους το κάνεις λίγο πιο δύσκολο να χαίρονται που σκοτώνουν Γήινους.
Ο Κυανός Δράκος, ένα σκάφος που καθοδηγεί τους βράχους.
Θα το αιχμαλωτίσουμε.
Ναόμι; Πού είσαι;
Μπήκαμε. Θα έχεις πρόσβαση σε ό,τι έχει εκεί.
Πετύχαμε φλέβα.
Αν πήραν ανέπαφο τον πυρήνα δεδομένων, θα εντοπίσουν τους βράχους
που είναι σε πτήση, και όσους είναι έτοιμους για εκτίναξη.
Τη στιγμή που θα γίνει αυτό, θα ξεκινήσει ξανά ο στόλος τους.
Ας έρθουν.
Θα είμαστε έτοιμοι.
ΛΑΚΩΝΙΑ
Όλοι ήρθαμε από διάφορα μέρη και για διάφορους λόγους.
Η οικογένεια της Άννι ήρθε από το L4 με την ομάδα έρευνας.
Εγώ ήρθα από τον Άρη με τον στόλο.
Από όπου κι αν ήρθαμε ή όπως κι αν φτάσαμε εδώ,
τώρα είμαστε όλοι Λακώνιοι.
Μια που η ομάδα έρευνας είναι εδώ περισσότερο καιρό,
βοηθήστε ανθρώπους σαν εμένα,
λέγοντάς μας ό,τι σας φαίνεται διαφορετικό ή αλλαγμένο,
ειδικά τις τελευταίες βδομάδες.
Και προσέχοντας στο μάθημα.
Τέλος μαθήματος.
Κάρα! Θα παίξουμε ποδόσφαιρο, έλα στην ομάδα μας.
Δεν μπορώ. Θα έρθω σπίτι για φαγητό.
Να έρθω μαζί σου;
Όχι! Σου είπα, σταμάτα να με ακολουθείς.
Έλα, πάμε!
Φτιάχτηκε.
Την έφτιαξες.
Την έφτιαξες. Φτιάχνεις πράγματα!
Μαμά, μπαμπά! Δεν θα πιστέψετε τι έγινε...
Προσοχή, κάτοικοι του Σταθμού Δήμητρα.
Εδώ ο Ενωμένος Στόλος των Ηνωμένων Εθνών Γης και Σελήνης
και της Αρειανής Κοινοβουλευτικής Δημοκρατίας.
Απαιτούμε άμεση και άνευ όρων παράδοση
των δυνάμεων του Ελεύθερου Ναυτικού.
Καμία απάντηση από τη Δήμητρα σε καμία συχνότητα.
Ο Τομέας 3 ελέγχθηκε,
κανένα ίχνος σκαφών του Ελεύθερου Ναυτικού ή της Ζώνης.
Φαίνεται εγκαταλειμμένος.
Ο Μάρκο Ινάρος να εγκαταλείψει τη Δήμητρα; Απίστευτο.
Μοιάζει με παγίδα.
Κανείς στην έσω αποβάθρα. Ούτε θερμικά ίχνη ούτε παλμοί.
ΕΚΤΙΜΗΣΗ ΑΠΕΙΛΩΝ ΚΑΜΙΑ
Βλέπουμε απουσία εξοπλισμού.
Πεζοναύτες, θερμικά ίχνη στο Επίπεδο 12.
Μείνετε στη θέση σας και πέστε κάτω!
Όχι ξαφνικές κινήσεις!
Να βλέπω τα χέρια σας!
Εγώ έχω τη διαχείριση του σταθμού.
Θα μιλήσω σε κάποιον σημαντικό.
-Βγάλτε τα δεσμά. -Λοχία.
Ξέρετε ποια είμαι;
Ποιος Ζωνίτης δεν το ξέρει;
Δούλευες για τον Άντερσον Ντάους.
Ήταν λογικός άνθρωπος.
Πιο ασυγκίνητος με τη βία απ' όσο θα ήθελα,
αλλά είχε μάτι για το τι ήταν πιθανό.
Ο Ντάους είχε όραμα. Συμφωνούσα μαζί του.
Γιατί δουλεύετε γι' αυτόν που τον δολοφόνησε;
Για τη Ζώνη δουλεύω.
Πού είναι ο Μάρκο Ινάρος;
Δεν μου είπε πού θα πήγαινε ούτε το γιατί, και δεν ρώτησα.
Ξέρει τη στρατηγική σημασία αυτού του λιμανιού.
Δεν θα μας άφηνε να καταλάβουμε την έδρα της κυβέρνησής του,
να ανακόψουμε τις γραμμές ανεφοδιασμού
και να αποκτήσουμε θέση επέκτασης στη Ζώνη χωρίς καμία αντίσταση.
Δεν θα βρείτε αντίσταση στον σταθμό.
Αν συμμετείχα σε εξέγερση, θα παραδινόμουν όπως έκανα;
Θα ήταν έξυπνο τέχνασμα.
Ίσως απ' αυτά που κάνετε εσείς.
Αν θέλετε τη συμβουλή μου, σηκωθείτε και φύγετε.
-Λίγα τα λόγια σου! -Λοχία.
Ο Ινάρος σάς εγκατέλειψε.
Επέλεξα να παραμείνω εδώ,
για να περιορίσω τη ζημιά από την αθέμιτη κατοχή σας.
Ό,τι θα φαινόταν χρήσιμο στους στρατιώτες σας έχει αρπαγεί.
Η Δήμητρα δεν έχει πολεμικά σκάφη, πυρομαχικά, επισκευαστικές ακάτους,
επιπλέον καύσιμα ή φαγητό.
Με τον ρυθμό κατανάλωσής μας,
έχουμε αρκετή τροφή και αέρα μόνο για περίπου τρεις βδομάδες.
Αυτό σας φαίνεται αρκετά έξυπνο;
Θα το μάθουμε, υποθέτω.
Αν μου επιτρέπετε.
Έχουμε εκπαιδευμένους ανακριτές στον στόλο μας
που μπορούν να αποσπάσουν την παραμικρή πληροφορία που αποκρύπτει.
Η διοίκηση του ΝΑΚΔ θα επιμείνει.
Καλώς.
Αλλά το άτομο αυτό δεν θα φύγει από τον σταθμό
και θα είναι παρών εκπρόσωπος των ΗΕ στις συνομιλίες.
Χωρίς μεθόδους εξαναγκασμού.
Δεν χρησιμοποιούμε εξαναγκασμό. Δεν χρειάζεται.
Να ελευθερωθεί.
Να παρακολουθείτε το άτομο αυτό και τις άμεσες επαφές του.
Κανείς δεν θα κρατηθεί για ανάκριση χωρίς την άδειά μου.
Δεν θέλουμε να φανεί ότι μαζεύουμε τους Ζωνίτες σαν γελάδια.
Μάλιστα, κυρία.
Αποκλείεται να βρούμε προμήθειες για ένα εκατομμύριο σε τρεις βδομάδες.
-Η προμήθευσή μας ήδη χωλαίνει. -Αυτός είναι ο σκοπός.
Ο Ινάρος ήξερε ότι χρειαζόμαστε το λιμάνι για ανεφοδιασμό
και ετοιμασία για τον Δία και τον Κρόνο,
και το μετέτρεψε σε παγίδα.
Και τώρα έχουμε πέσει μέσα.
Αν ήταν εκείνος σ' αυτή τη θέση,
δεν θα κουνούσε ούτε δαχτυλάκι για να μην πεθάνουμε.
Δική του ζημιά είναι.
Και την έκανε δική μας.
Αν δεν βοηθήσουμε τον σταθμό,
εμείς θα ευθυνόμαστε για τεράστια ανθρωπιστική κρίση,
η Ζώνη θα μας θεωρεί ξανά δυνάστη
και η δύναμη του Ινάρος θα συνεχίσει να αυξάνεται.
ΔΙΑΠΛΑΝΗΤΙΚΕΣ ΣΥΝΩΜΟΣΙΕΣ
ΡΟΣΙΝΑΝΤΕ ΚΑΘ' ΟΔΟΝ ΠΡΟΣ ΤΗ ΔΗΜΗΤΡΑ
Ο δρόμος φαίνεται ανοιχτός μέχρι τη Δήμητρα.
Αναλαμβάνεις τη βάρδια.
Κάτσε, τι;
Χρειάζομαι ύπνο οπωσδήποτε.
Με παίρνει ο ύπνος στην καρέκλα, οπότε τώρα συμμετέχεις στις βάρδιες.
Δεν υπηρέτησα στο Ναυτικό.
Κι εγώ έμεινα εκεί ίσα ίσα μέχρι να με διώξουν.
Αρκεί να μείνεις ξύπνια και να έχεις τον νου σου για τυχόν έκτακτη ανάγκη.
Μπορώ να πλοηγήσω άκατο αλλά δεν έχω τα φόντα για τέτοιο σκάφος.
Πάμε ευθεία στον προορισμό μας. Το Ρόσι το κάνει αυτό από μόνο του.
Αν είναι έτσι...
Είσαι εντάξει;
Ναι, μια χαρά.
Έχω καιρό να χρησιμοποιήσω τις τροποποιήσεις.
Παίρνει παραπάνω χρόνο απ' ό,τι παλιά να συνέλθει το σώμα μου.
Εντάξει είμαι. Αλήθεια.
Ελπίζω να μη χρειαστείς ξανά σύντομα τις τροποποιήσεις.
Εξαιτίας σου τις έβαλα.
Αρχικά ήθελα μόνο να σε σκοτώσω,
μετά θεώρησα καλύτερο να σε ντροπιάσω,
για να κάνω τον πατέρα μου να φανεί ήρωας, μάλλον.
Που ξέρω ότι δεν είναι.
Δεν κατηγορώ εσένα.
Εγώ το έκανα στον εαυτό μου. Παίρνω την ευθύνη.
Με τις τροποποιήσεις σκότωσα κάποιον.
Με τα χέρια μου.
Τον έλεγαν Ρεν.
Ήταν καλός άνθρωπος.
Είχε οικογένεια.
Με εκπαίδευσε, με υπερασπιζόταν και μόνο καλά μου φερόταν.
Όποτε χρησιμοποιώ τις τροποποιήσεις, βλέπω το πρόσωπό του.
Έκπληκτο,
μετά τρομαγμένο
και μετά να πονάει πολύ.
Και μετά τίποτα.
Νομίζω πως αυτός είναι ο αληθινός λόγος που πάντα κάνω εμετό μετά.
Όλοι σ' αυτό το σκάφος έχουν κάτι για το οποίο μετανιώνουν.
Και ο Έιμος. Νομίζω.
Δεν είσαι μόνη σου σ' αυτό.
Αναλαμβάνω τη βάρδια.
Το πιστεύεις ότι ο μαλάκας ο Ινάρος το 'βαλε στα πόδια;
Δεν είδα λευκές σημαίες.
Ούτε εγώ. Τι τρως;
Η συσκευασία λέει ότι είναι φαγητό.
Νομίζω πως ο υπεύθυνος προμηθειών μας έδωσε τη φύρα.
Ναι, μάλλον έχεις δίκιο.
Ξέρεις να μαγειρεύεις;
Ξαναζεσταίνω φαγητό, μέχρι εκεί.
Έχουν ωραία σούπα με νουντλς στη Δήμητρα.
Έχεις μείνει εκεί;
Ναι.
Στο Καντ η διαδρομή ήταν μεταξύ Κρόνου και Δήμητρας.
Το Καντερμπέρι, καιρό έχω να το σκεφτώ.
Κι εγώ.
Όταν καταστράφηκε το Ντόνι, οι περισσότεροι Αρειανοί κατηγόρησαν εσάς.
Κάποτε θα σας είχα σύρει ευχαρίστως στη βάση στην Εκάτη
για δυναμική ανάκριση.
Δεν θα 'ρχόμουν ήρεμα.
Κι αυτό πλάκα θα είχε.
Η επίγευση σου 'ρχεται απ' το πουθενά, έτσι;
Τι άλλο καλό έχει στη Δήμητρα;
Τίμιο αλκοόλ.
Και όλα τα μπουρδέλα είναι στο συνδικάτο.
Κάτι άλλο εκτός από σούπες, μπαρ και μπουρδέλα;
Δεν το 'ψαξα.
Το Ελεύθερο Ναυτικό υποχωρεί, δεν χάθηκαν ζωές
και ανακτήσαμε τον έλεγχο μεγάλου λιμανιού.
Πώς γίνεται να μην είναι νίκη αυτό;
Πόσο από το φαγητό μας θα πάει σε αυτούς τους τρομοκράτες,
ενώ οι πολίτες μας είναι σε μεγάλη ανάγκη;
-Γεια. -Γεια.
Πώς πάει;
Μια χαρά.
Ωραία. Καλό είναι το "μια χαρά".
Μπορούμε να το συζητήσουμε.
Δεν ήθελα να σε πιέσω.
Πάγωσα.
Ήρθε η ώρα να βγω έξω,
και για μερικά δευτερόλεπτα βρέθηκα
ξανά στο Πέλλα,
στον αεροθάλαμο χωρίς στολή.
Και...
πηδούσα από το Τσετζεμόκα χωρίς φιάλη οξυγόνου.
Το σώμα μου δεν κουνιόταν.
Λίγα δευτερόλεπτα ήθελα και θα συνερχόμουν,
αλλά η Κλαρίσα είχε ήδη...
Είναι εξευτελιστικό.
Αν είχα περάσει εγώ ό,τι πέρασες, θα το θεωρούσες ντροπή;
Όχι.
Θα το έκανες εσύ αυτό.
Όντως.
Να σου ζητήσω μια χάρη;
Βέβαια. Τι;
Το Μπαρκίθ.
Σκάφος είναι;
Ναι. Απ' τα αρειανά που χάθηκαν.
Μπορεί να είχε σχέση με το πρωτομόριο που έκλεψε ο Φρεντ.
Βρήκα βίντεο του ΝΗΕ με το Μπαρκίθ να φεύγει από τον Δακτύλιο.
Ρώτησα την Μπόμπι αν τα ΗΕ έχουν καταγραφές
παρόμοιων εξαφανίσεων σκαφών στα περάσματα από Δακτυλίους.
Μου τα έδωσε, αλλά είναι πάρα πολλά δεδομένα.
Χρειάζομαι βοήθεια για να βγάλω άκρη.
Πας να με κάνεις να ξεχαστώ με ένα ενδιαφέρον πρόβλημα.
Ναι.
Δείξε μου τι έχεις.
ΠΕΛΛΑ, ΛΑΟΥΜΠΕΡ ΚΑΙ ΓΡΑΝΙΚΟΣ ΣΤΗ ΖΩΝΗ
Υπήρχαν επεισόδια σε πολλούς σταθμούς στη Ζώνη,
καθώς κάποιοι εξέφρασαν οργή
για την εγκατάλειψη, όπως το θεωρούν, του σταθμού Δήμητρα.
Στον Γανυμήδη σκοτώθηκε μια ερευνήτρια αγρογενετικής
όταν προσπάθησε να το σκάσει κατά τον έλεγχο ρουτίνας.
Πιστεύεται πως η ερευνήτρια ήταν κατάσκοπος των Εσωτερικών.
Στην Εστία, οπαδοί του Ινάρος συγκρούστηκαν με διαδηλωτές,
με πολλούς τραυματίες και έναν νεκρό μηχανικό του Ελεύθερου Ναυτικού.
ΔΕΙΛΟΣ
Αναφορά.
Το Λάουμπερ και ο Γρανικός τροποποίησαν το ίχνος προωστήρα.
Όλα τα σκάφη τηρούν σιγή ασυρμάτου, καμία νέα επικοινωνία.
Ωραία.
Πρόλαβες να δεις την εκτίμησή μου για τον στόλο των Εσωτερικών;
Ναι.
Δεν φαίνεσαι να ανησυχείς.
Δεν ανησυχώ ιδιαίτερα.
Τρία καινούργια πολεμικά σκάφη του ΝΗΕ και δύο αρειανά κλάσης Ντόνατζερ.
-Παραπάνω απ' ό,τι περιμέναμε. -Θα ξαναχτίσουν γρήγορα τις δυνάμεις τους.
Θα τις χρειαστούν.
-Δεν είναι για να χαίρεσαι. -Γιατί να στεναχωριέμαι;
Θα το ξεπεράσουμε.
Οι διαδρομές των σκαφών μας για να πάρουν προμήθειες για τον Μεντίνα
θα φέρουν πολλά από αυτά κοντά σε μάχιμες ομάδες των Εσωτερικών.
Δεν θα αποφύγουμε τη συμπλοκή με όλες.
Οι Εσωτερικοί δεν πολεμούν έτσι.
Θα χτυπάμε και θα φύγουμε
και θα χαθούμε πριν καταλάβουν από πού τους ήρθε.
Πατέρα.
Να σου μιλήσω, παρακαλώ;
-Τι σε απασχολεί; -Μας λένε δειλούς.
-Ποιοι, δηλαδή; -Οι αντιφρονούντες στις ειδήσεις.
Τι σε νοιάζει
η γνώμη ενός αντιφρονούντα;
Είπες στους ανθρώπους στη Δήμητρα ότι ήταν η νέα μας πρωτεύουσα,
ότι θα την κάναμε το καμάρι της Ζώνης.
-Κι εσύ πιστεύεις ότι... -Τους παρατήσαμε.
Αυτό ήταν εξαρχής το σχέδιό σου;
Δεν θα κρατούσαμε τη Δήμητρα ενάντια στους Εσωτερικούς,
αλλά ο κόσμος εκεί έπρεπε να πιστέψει ότι μπορούμε.
Τους είπα αυτό που έπρεπε να ακούσουν,
όταν έπρεπε να το ακούσουν.
Αδειάσαμε τον σταθμό, αφήσαμε ελάχιστα...
Αφήσαμε στους Εσωτερικούς ένα πρόβλημα να διαχειριστούν,
δεσμεύσαμε τους πόρους τους και τους αποδυναμώσαμε.
Είναι καλό δείγμα ότι νοιάζεσαι γι' αυτούς.
Αλλά οι Ζωνίτες στη Δήμητρα δεν είναι σαν εμάς.
Από γενιά σε γενιά δουλεύουν για τους Εσωτερικούς
και ικανοποιούν τις δικές τους ανάγκες αντί να παλεύουν για τις δικές μας.
Κοιτούν τη βόλεψή τους και όχι το μέλλον της Ζώνης.
Εσύ κι εγώ, η θέση μας είναι εδώ έξω, στο σκοτάδι.
Στη μάχη.
Αυτοί είμαστε,
αυτοί γεννηθήκαμε να γίνουμε.
Μην ξεχνάς ποτέ ποιο είναι το όνομά σου.
Το όνομα που έχουμε και οι δύο.
ΤΑΪΝΑΝ ΚΑΙ ΙΝΑΖΑΜΙ ΣΤΗ ΖΩΝΗ
Λοιπόν, εκείνοι οι συνεργάτες σου...
Το Γκαλτ έχει τρία πολυβόλα και μία συστοιχία πυραύλων.
Το Σέιμπερχαγκεν έχει μόνο πυραύλους, αλλά δεν χρειάζεται περισσότερα.
Τους εμπιστεύεσαι πλήρως;
Πλήρως; Ε, καλά, μάλλον "αρκετά".
Ήταν πιο εύκολα στην αρχή.
Όταν πρωτοσυμβαίνει η καταστροφή, όλοι ενωνόμαστε για να αλληλοβοηθηθούμε.
Είναι ανθρώπινο ένστικτο.
Όταν, όμως τα πράγματα δεν βελτιώνονται, όταν υπάρχει ακόμα πόνος και πείνα,
και φόβος,
είναι δύσκολο να θυμόμαστε το νοιάξιμο για τους άλλους.
Αλλά πρέπει να το θυμόμαστε.
Είναι ο μόνος τρόπος να το ξεπεράσουμε αυτό.
Όλοι μας. Από όποιο μέρος του συστήματος κι αν είμαστε...
Κακομοίρα Γήινη.
Δεν ξέρει πού να βρει φαγητό και νερό.
Καλώς ήρθε στη Ζώνη.
Η αποθήκη προμηθειών θα είναι κάπου εδώ. Σ' αυτή την τροχιά, σίγουρα.
-Σίγουρα; -Πάνω κάτω.
Τη θυμάμαι καλά, ήταν ζόρι να τη γυρίσω σωστά.
Είπες πως ο Μάρκο έχει πολλές τέτοιες κρυψώνες.
Ναι. Μπορεί και 10, απ' ό,τι έχω μάθει.
Με τι σκοπό;
Το Ελεύθερο Ναυτικό ελέγχει τους περισσότερους σταθμούς στη Ζώνη.
Γιατί να μπει σε τόσο κόπο να κρύψει προμήθειες;
Ίσως για ασφάλεια για όταν έρθουν οι Εσωτερικοί, που τώρα ήρθαν.
Εσύ πες μου. Η στρατηγική είναι για στρατηγούς.
Δεν θα λυπηθώ που οι Γήινοι ζουν όπως ζούσαμε πάντα εμείς.
Κανείς δεν πρέπει να ζει έτσι!
-Ίσως έτσι καταλάβουν. -Τι πράγμα;
Ότι η Ζώνη δηλητηρίασε το νερό τους και τους άφησε να πεινάνε;
Ότι σκοτώνουμε τα παιδιά τους όπως σκοτώνουν τα δικά μας;
Ποιο είναι το πρόβλημα;
Κανένα.
Διαφορά απόψεων.
Μας συγχωρείς, κυβερνήτρια. Δεν θέλαμε να σας ενοχλήσουμε.
Βλέπω γιατί δεν τη θες στο σκάφος σου.
Σε ρώτησα;
Αφεντικό, δύο επαφές. Ζητούν δέσμη επικοινωνίας.
Στην ακρόαση.
Εδώ Σέιμπερχαγκεν, μιλώ και εκ μέρους του Γκαλτ.
Κυβερνήτρια Ντράμερ, ήμασταν στην Γκόλντεν Μπάου, τώρα πολεμάμε μαζί σου.
Ωραία.
Είμαι έτοιμη για μάχη.
Έχουμε πράσινες ζώνες γύρω από τις αποβάθρες
και τους σταθμούς καυσίμων.
Μετά θα διασφαλίσουμε τους δευτερεύοντες λιμένες και τα ναυπηγεία.
Πώς το βλέπουν οι ντόπιοι;
Άσχημα. Αλλά συμμορφώνονται, μέχρι στιγμής.
Μπορεί να μη μας δούλευε τελικά το κρατούμενο άτομο.
Δεν μπορώ να καταλάβω αν το λέτε σαρκαστικά.
Το είπα σαρκαστικά.
Αναχωρούμε σε ένα λεπτό.
Συμμετέχεις;
Οπωσδήποτε, κυρία.
Ωραία. Με την ευκαιρία, μου άρεσε πολύ το τελευταίο ρεπορτάζ σου.
Το φαντάστηκα. Το εγκρίνατε.
Η πάστορας έχει ταλέντο να προκαλεί συμπάθεια.
Το επόμενο θα είναι καλύτερο.
Πες στους πεζοναύτες σου να την παρακολουθούν.
Έχει ταλέντο να προκαλεί προβλήματα.
Μάλιστα, κυρία.
Τι είναι;
Κυβερνήτη, θύσανος προωστήρα στα τηλεσκόπια.
Ίσως είναι σκονίτικη φρεγάτα.
Άλλα σκάφη στην περιοχή;
Δεν βλέπουμε άλλο θύσανο.
ΡΟΣΙΝΑΝΤΕ ΤΑΥΤΙΣΗ 97,3%
Το Ροσινάντε.
Πηγαίνουν προς τη Δήμητρα.
Για να βρουν τους Εσωτερικούς, σίγουρα.
Είναι μόνοι τους.
Δεν ξέρουμε τι άλλο είναι εκεί χωρίς ενεργή σάρωση.
Δεν γίνεται να δώσουμε το στίγμα μας.
Είναι σχεδόν εντός εμβέλειας πυρός.
Αν εκτραπούμε, θα καθυστερήσει.
Μια φρεγάτα είναι.
Δεν τα βάζει με το Πέλλα,
ούτε σε μονομαχία, και είμαστε τρεις προς ένα.
Έχουν ρουκετοβόλο.
Μέχρι να πλησιάσουν αρκετά ώστε να ρίξουν, θα έχουν γίνει σκόνη.
Με το Λάουμπερ και τον Γρανικό, υπερτερούμε σε πυραύλους πέντε προς ένα!
Δεν χρειάζεται να το κάνεις. Δεν είναι κατάλληλη στιγμή.
Να μάθεις να αναγνωρίζεις μια ευκαιρία
όταν παρουσιάζεται.
Στους σταθμούς μάχης!
Φίλιπ.
Πας εσύ στα όπλα;
Ναι, κυβερνήτη.
-Τα όπλα στον γιο μου. -Μάλιστα, κυβερνήτη.
Γέμισα τη ρωγμή με εποξεικό μέταλλο για να μην ανοίξει κι άλλο,
αλλά δεν ξέρω αν έδεσε καλά.
Πολύ σκληρό είναι αυτό το κράμα.
Από τι διάολο είναι φτιαγμένη αυτή η θωράκιση;
Είναι φτιαγμένη απ' τον Άρη, γλύκα.
ΜΗΝΥΜΑ ΠΡΟΤΕΡΑΙΟΤΗΤΑΣ
Τι τρέχει;
Δεν ξέρω. Κάποιος μου έστειλε κάτι.
Γίνεται πιο αόριστα;
Φαίνεται πως δρομολογήθηκε από ανώνυμους αναμεταδότες.
Κάποιος κάνει προσπάθεια να μην αφήσει ίχνη.
Έιμος, ελπίζω να σε βρίσκει καλά αυτό το μήνυμα.
-Συγγνώμη, αυτό ήταν τετριμμένο. -Ο τύπος με τα φυτά.
-Ο Πραξ. -Το ξέρω πως είσαι εν μέσω πολέμου.
Το Ελεύθερο Ναυτικό σκότωσε μια ερευνήτρια στο εργαστήριό μου.
Είπαν πως ήταν κατάσκοπος. Την έλεγαν Καρβόνιντις.
Εδώ κι έναν χρόνο αναπτύσσαμε τρόπους
να βελτιωθεί η απόδοση των καλλιεργειών τροφής στη Ζώνη.
Η Καρβόνιντις ανέπτυσσε ένα νέο στέλεχος ζυμομύκητα
με γερή πολυμεράση στεγανοποίησης,
τροποποιημένο με οργανίδια που μιμούνται τις δομές συγκέντρωσης του πρωτομορίου.
Παράγει μια πλήρη, εύπεπτη πρωτεΐνη
με μικροθρεπτική πρόσληψη παρόμοια με της μη τροποποιημένης σόγιας.
Δώσ' του λίγο χρόνο, θα του 'ρθει.
Αυτό δεν θα το κατάλαβες.
Η μαγιά δημιουργεί τεράστια ποσότητα τροφής
με περισσευούμενο διοξείδιο άνθρακα και ενέργεια αποβλήτων.
Εσύ ξέρεις ισχυρούς ανθρώπους.
Δώσ' τους αυτά τα δεδομένα.
Αυτό νομίζω πως πήγε να κάνει η Καρβόνιντις.
Τα χρειάζεται η Γη τώρα.
Μην ανησυχείς για μένα, τη Μέι και τους υπόλοιπους.
Μπορώ να τους φροντίσω.
Μου λείπεις, φίλε μου.
Ελπίζω αυτό να βοηθήσει.
Έχει νέα οικογένεια τώρα.
Δεν έχει να κερδίσει τίποτα.
Απλώς είναι καλός άνθρωπος.
Αυτό μόνο χρειάζεται πάντα.
Αν ο Πραξ το θεωρεί σημαντικό, τότε είναι.
Η Κρίσι θα ξέρει τι να το κάνει.
Πολύ της αρέσει της μαντάμ που τη λες έτσι.
Τουλάχιστον εγώ το λέω στην ίδια.
Τζιμ. Τζιμ!
Ξύπνιος είμαι.
Νομίζω πως υπάρχει μοτίβο στις εξαφανίσεις των σκαφών.
Αλήθεια;
Έγιναν με διάφορα σκάφη και σε διάφορους Δακτυλίους,
αλλά οι εξαφανίσεις φαίνονται να γίνονται πολλές μαζί,
και για περίπου το ίδιο χρονικό διάστημα.
Είναι σαν να ανοίγει ξαφνικά μια τρύπα.
Κι αν κάποιος πέσει μέσα, πάει, αλλά ένα λεπτό αργότερα
χάνεται και η τρύπα και όλα φαίνονται φυσιολογικά,
ώσπου ανοίγει ξαφνικά άλλη τρύπα αλλού.
Και το επόμενο λεπτό πέφτει κόσμος σε αυτήν.
Λες ό,τι έπαθε το Μπαρκίθ να το έπαθαν κι αυτά τα σκάφη;
Δεν ξέρω με αυτά τα δεδομένα.
Και δεν είμαι ειδική στα του εντός Δακτυλίου.
Ούτε εγώ.
Αλλά ξέρω ποιος μπορεί να είναι.
-Χόλντεν! -Τι είναι;
Τρία σκάφη στο ραντάρ, έρχονται προς εμάς.
Ταυτότητες;
Χωρίς αναμεταδότες, ελέγχω υπογραφή κινητήρα.
Κυβερνήτη, τι τρέχει;
Βάλτε στολή και δεθείτε, θα έχουμε φασαρίες.
ΠΕΛΛΑ
Για να τους σκοτώσουμε δεν ήρθαμε;
Μην ανησυχείς, θα το κόψουμε αυτό.
Με συγχωρείτε.
Μαλάκα.
Η ΓΗ ΚΑΙ Ο ΑΡΗΣ ΒΟΗΘΟΥΝ ΕΥΧΑΡΙΣΤΩΣ ΤΗ ΖΩΝΗ.
Παρακαλώ. Δεν έκανα κακό.
Να σου πω, πού είναι η συμμετέχουσα;
Που να πάρει. Έρχομαι.
Κλείδωμα πυραύλου.
Ρίξε.
Πυρ!
Τους εξουδετέρωσαν.
Πλησιάζουν!
-Έρχονται κι άλλες τορπίλες! -Μειονεκτούμε σε ισχύ.
-Θερμαίνω το ρουκετοβόλο! -Είμαστε μακριά!
Είναι η μόνη ευκαιρία μας. Ετοιμαστείτε για απότομο γύρισμα.
Το Λάουμπερ χτυπήθηκε άσχημα. Έχουν διαρροή ατμόσφαιρας.
Ηλίθιοι!
Ο Γρανικός ζητά άδεια απεμπλοκής για βοήθεια.
Δεν χρειαζόμαστε κανένα τους. Διατηρήστε απόσταση από τον εχθρό
και περιμένετε να γυρίσει.
Φίλιπ, λήξ' το, τώρα.
Πυρ.
Αστόχησε. Σκατά!
Έρχονται τέσσερις ακόμα τορπίλες!
Δεν γίνεται να συνεχιστεί αυτό.
Έχουμε ζημιά. Δεν λειτουργούν τα αριστερά κανόνια.
Ελήφθη για τα κανόνια.
-Πού πας; -Πρέπει να τα φτιάξουμε.
-Εν μέσω μάχης; -Έτσι είναι η δουλειά, Ροδακινάκι.
Κρατηθείτε όλοι!
-Το πετύχαμε; -Όχι!
-Ειδοποίησέ μας αν το ξανακάνεις αυτό. -Επανάφερε τα κανόνια!
Θέλω τον έλεγχο πυρός.
-Σκέφτηκες κάτι; -Κάνε πάλι το γύρισμα. Θα ρίξω εγώ.
Είμαστε πολύ μακριά. Ελίσσονται πριν ρίξω.
Δώσ' μου τη βολή!
Εντάξει. Έιμος, κρατηθείτε.
Κλαρίσα, ετοιμάσου.
-Αστόχησε. -Έστριψαν αριστερά και τις δύο φορές.
Κατάλαβα. Τορπίλες;
Ναι, δώσ' τους κάτι να τους απασχολεί.
Τέσσερις συγκλίνουσες και τα χειροκίνητα κανόνια σ' εμένα.
Ελήφθη. Κρατηθείτε όλοι!
-Οι μηχανές έσβησαν. -Επανασυνδέστε τον αντιδραστήρα.
Επανεκκίνηση συστημάτων.
ΕΠΑΝΕΚΚΙΝΗΣΗ...
Σώπα ρε, έπιασε.
Χτυπήθηκαν, δεν καταστράφηκαν. Ώρα να τους τελειώσουμε.
-Μην πυροβολείς. -Τι; Γιατί;
Θέλουμε τον Μάρκο κρατούμενο, όχι μάρτυρα.
Τζιμ, δεν πρόκειται να παραδοθεί.
Δεν θα είναι εκτός λειτουργίας για πολύ.
Αν δεν πιάσει αυτό, ρίξε.
Τζέιμς Χόλντεν.
Σβήστε τις μηχανές και στείλτε τους κωδικούς σας.
Θα φροντίσω να σου φερθούν δίκαια.
Είναι η μόνη σου ευκαιρία.
Καλύτερα να πεθάνω παρά να ζήσω δεμένος στο λουρί σας.
Χέσ' το, δοκιμάσαμε. Πυρ, ένας.
Άμεσο χτύπημα, χωρίς εκπυρσοκρότηση.
Έτοιμοι οι αντιδραστήρες.
Που να πάρει, τώρα έτυχε το χαλασμένο; Γαμώτο!
Απεμπλοκή...
και φυγή!
Το Πέλλα απομακρύνεται.
Δεν μας καταδιώκουν.
Νικήσαμε;
Όχι. Αλλά τουλάχιστον δεν χάσαμε.
ΠΥΡΗΝΙΚΗ ΚΕΦΑΛΗ: ΑΦΟΠΛΙΣΤΗΚΕ ΕΝΤΟΛΕΑΣ: ΧΟΛΝΤΕΝ, ΤΖ.
Το Λάουμπερ έχει σοβαρή ζημιά. Ο Γρανικός κάνει επιχείρηση διάσωσης.
Δεν υπερτερούμε αριθμητικά αν αποσυρθούν τα δύο σκάφη.
Επανήλθε η πίεση στα καταστρώματά μας,
αλλά έχουμε ακόμη ρήγματα στο εξωτερικό κύτος.
Μας απέσπασαν την προσοχή.
-Φέρθηκαν έξυπνα. -Στάθηκαν τυχεροί.
Θέλω άλλο πιλότο, το συντομότερο.
Κάποιον να μη χέζεται πάνω του στη μάχη.
Υπάρχει ένας έμπειρος στο Σινκουσάτο.
Δώσαμε σκληρή μάχη.
Όχι αρκετά σκληρή.
Πυροβόλησα μόλις μου είπες.
Τι να έκανα;
Να σκότωνες τον εχθρό. Δεν είναι νεκρός.
-Απέτυχες. -Εσύ απέτυχες.
Τι είπες;
Εσύ φταις γι' αυτό. Δεν χρειαζόταν να είμαστε εδώ.
Δεν χρειαζόταν αυτή η μάχη.
Είσαι δειλός.
Δεν χρειαζόταν να σκοτώσουμε τον Χόλντεν.
Το έκανες από περηφάνια, για σένα, εσύ ήθελες να σκοτώσεις αυτόν...
Απαλλάσσεσαι από το καθήκον σου!
Φύγε από το κατάστρωμα, χάσου από μπροστά μου.
Αφεντικό, ο σταθμός Μεντίνα αναφέρει
ότι το RSRG-6 παρελήφθη στην Πύλη Δακτυλίου Λακωνίας.
Σύντομα θα ξεκινήσουν οι επιχειρησιακές δοκιμές
και φυσικά θα σας κρατάμε πλήρως ενήμερο.
Αν λειτουργεί τόσο καλά όσο τα άλλα,
θα περάσουμε καλά.
Υποτιτλισμός: Σύλβια Τσάτσαρη
Επιμέλεια Ντέση Βερβενιώτου